CELEX: 62009CN0496
Language: lv
Date: 2009-12-02 00:00:00
Title: Lieta C-496/09: Prasība, kas celta 2009. gada 2. decembrī ( 2009. gada 30. novembra fakss) — Eiropas Kopienu Komisija/Itālijas Republika

30.1.2010   
            
            
               LV
            
            
               Eiropas Savienības Oficiālais Vēstnesis
            
            
               C 24/44
            
         Prasība, kas celta 2009. gada 2. decembrī (2009. gada 30. novembra fakss) — Eiropas Kopienu Komisija/Itālijas Republika
   (Lieta C-496/09)
   2010/C 24/77
   Tiesvedības valoda — itāļu
   
      Lietas dalībnieki
   
   
      Prasītāja: Eiropas Kopienu Komisija (pārstāvji — L. Pignataro un E. Righini)
   
      Atbildētāja: Itālijas Republika
   
      Prasītājas prasījumi:
   
   
               —
            
            
               atzīt, ka, neveicot visus pasākumus, kas vajadzīgi, lai izpildītu Eiropas Kopienu Tiesas 2004. gada 1. aprīļa spriedumu lietā C-99/02 par tāda atbalsta atgūšanu no tā saņēmējiem, kas atbilstoši Komisijas 1999. gada 11. maija Lēmumam 2000/128/EK (1) par Itālijas atbalsta shēmu nodarbinātības veicināšanai tika atzīts par nelikumīgu un nesaderīgu ar kopējo tirgu, Itālijas Republika nav izpildījusi pienākums, kas tai noteikti šajā lēmumā un EKL 228. panta 1. punktā;
            
         
               —
            
            
               piespriest Itālijas Republikai par kavēšanos izpildīt spriedumu lietā C-99/02 attiecībā uz Lēmumu 2000/128/EK samaksāt Komisijai kavējuma naudu EUR 285 696 apmērā par katru kavējuma dienu no sprieduma pasludināšanas dienas šajā lietā līdz sprieduma lietā C-99/02 izpildes dienai;
            
         
               —
            
            
               piespriest Itālijas Republikai samaksāt Komisijai naudas sodu, kura apmēru aprēķina, reizinot dienas apmēru — EUR 31 744 — ar pārkāpuma ilgumu dienās no sprieduma pasludināšanas dienas šajā lietā attiecībā uz Lēmumu 2000/128/EK;
            
         
               —
            
            
               piespriest Itālijas Republikai atlīdzināt tiesāšanās izdevumus.
            
         
      Pamati un galvenie argumenti
   
   Itālijas Republika nav veikusi visus nepieciešamos pasākumus tā atbalsta atgūšanai, kas saskaņā ar lēmumu tika atzīts par nelikumīgu un nesaderīgu, jo 2009. gada jūnijā tā bija atguvusi tikai EUR 52 088 600,60, kaut gan kopējā atgūstamā summa ir EUR 281 525 686,79. Itālijas Republika atzīst, ka vēl ir jāatgūst EUR 229 437 086,19. Tādējādi tā nav veikusi visus pasākumus, kas vajadzīgi, lai izpildītu lēmumu, kā tas ir prasīts spriedumā lietā C-99/02.
   
      (1)  OV L 42, 1. lpp.